[{"text_idx": "#000003", "text": "Pam fod cymuned yn bwysig"}, {"text_idx": "#000004", "text": "Chwarae tu allan ar gyfer eich gweithgareddau gwyliau haf"}, {"text_idx": "#000005", "text": "Os ydych chi'n gobeithio cael y teulu i chwarae yn yr awyr agored yr haf hwn, dyma grynodeb o'n prif syniadau i roi cynnig arnynt!"}, {"text_idx": "#000006", "text": "Sesiynau lle mae cymuned yn dod at ei gilydd ac yn cau ffordd am ychydig oriau, fel y gall plant chwarae yn yr awyr agored yn rhydd yw strydoedd chwarae."}, {"text_idx": "#000007", "text": "Mae llawer o resymau pam y dylai plant chwarae yn yr awyr agored fel hyn (yn hytrach na gweithgareddau neu gemau wedi\u2019u trefnu). Mae\u2019r rhyddid a\u2019r lle i chwarae\u2019n annibynnol a chymdeithasu ag eraill yn fuddiol iawn i ddatblygiad plentyndod \u2013 eu hapusrwydd, eu datblygiad corfforol ac emosiynol."}, {"text_idx": "#000008", "text": "Ar ben hynny, gall Strydoedd Chwarae helpu i ddod a\u0302 chymunedau at ei gilydd trwy ddarparu man cyffredin a rennir gan bawb. Mae\u2019n rhoi cyfle i chi gwrdd a chysylltu a\u0302 theuluoedd eraill yn eich cymuned, ar garreg eich drws!"}, {"text_idx": "#000009", "text": "Mae gan ein ffrindiau yn Playing Out adnoddau gwych a llawer o gyngor i\u2019ch helpu i drefnu eich stryd chwarae gyntaf."}, {"text_idx": "#000010", "text": "Darganfyddwch fwy am strydoedd chwarae (EN)"}, {"text_idx": "#000011", "text": "Mae swigod enfawr yn hawdd ac yn hwyl i\u2019w gwneud \u2013 gweithgaredd gwyliau haf gwych i blant."}, {"text_idx": "#000013", "text": "Cre\u0308wch gelf stryd dros dro"}, {"text_idx": "#000014", "text": "Mae creu celf stryd dros dro fel darluniau sialc yn ffordd wych i bobl o bob oed ddod at ei gilydd, cael hwyl a chwarae yn yr awyr agored."}, {"text_idx": "#000015", "text": "Boed yn batrwm hopscotch ar y palmant, yn ddarn o waith celf dros dro ar wal gardd neu\u2019n creu drysfa neu lwybr i\u2019w ddilyn o amgylch eich cymdogaeth, mae\u2019r cyfleoedd yn ddiddiwedd. Gallwch ddefnyddio sialc neu greu paent dros dro sy\u2019n golchi i ffwrdd yn y glaw."}, {"text_idx": "#000017", "text": "Mae treulio amser yn yr awyr agored ym myd natur yn gadarnhaol iawn ar gyfer ein lles meddyliol a chorfforol. Gan wybod pa mor bwysig yw mynediad i fannau gwyrdd i gymunedau, rydym wedi ymuno a\u0302\u2019r RSPB, More Human ac aelodau o\u2019r Community Action Collective i\u2019ch helpu i ddarganfod a rhannu\u2019r natur lle rydych chi\u2019n byw."}, {"text_idx": "#000018", "text": "Gallwch greu eich llwybr natur cymunedol eich hun gan arddangos uchafbwyntiau naturiol ar garreg eich drws, neu chwilio am lwybrau yn agos i\u2019ch cartref. Mae llwybrau\u2019n cynnwys gofodau, gweithgareddau, digwyddiadau, a phrosiectau sy\u2019n dod a\u0302 chi\u2019n agosach at natur."}, {"text_idx": "#000019", "text": "Mae\u2019n weithgaredd gwyliau\u2019r haf perffaith am ddim ac yn rhywbeth y gall ysgolion a busnesau roi cynnig arno hefyd!"}, {"text_idx": "#000020", "text": "Cre\u0308wch lwybr natur cymunedol (EN)"}, {"text_idx": "#000021", "text": "Cynhaliwch Ginio Mawr dros wyliau\u2019r haf!"}, {"text_idx": "#000022", "text": "Mae llawer o Giniawau Mawr yn digwydd dros y penwythnos cyntaf ym mis Mehefin (neu yn ystod penwythnos gw\u0302yl banc y Coroni ym mis May 2023!), ond gallwch archebu eich pecyn am ddim a chynnal digwyddiad unrhyw bryd yn ystod y flwyddyn. Gall Cinio Mawr fod mor syml a\u0302 phaned gyda chymydog hyd at barti stryd, ac mae\u2019n ffordd wych o ddod a\u0302 rhieni a phlant at ei gilydd."}, {"text_idx": "#000027", "text": "Gan agor yr haf hwn, mae\u2019n un o\u2019r mannau chwarae awyr agored mwyaf yn ne orllewin Lloegr, ac mae\u2019n rhad ac am ddim gyda mynediad i\u2019r Eden Project, er rhaid bwcio lle ymlaen llaw. Mae cyfres gyfan o ddigwyddiadau a gweithgareddau yn digwydd yn yr Eden Project dros wyliau\u2019r ysgol, gan gynnwys adeiladu cuddfannau, adrodd straeon a gemau bwrdd!"}, {"text_idx": "#000030", "text": "Gweithio gyda phlant? Mae gennym ddewis gwych o adnoddau ar gyfer Cyfnodau Allweddol 1 i 4 i\u2019ch helpu i gynnwys disgyblion o wahanol oedrannau..."}, {"text_idx": "#000031", "text": "Gall Cinio Mawr fod yn unrhyw beth \u2013 grw\u0302p bach yn dod at ei gilydd mewn gardd, parc neu ardd ffrynt, neu barti mwy..."}, {"text_idx": "#000032", "text": "Eden Project: Summer of Play"}]